العتيراف الدولي ب الجمهورية العربية الصحراوية الديموقراطية

جّبهة د لپوليزاريو علنات علا لجمهورية لعربية صّحراوية دّيموقراطية نهار 27 شهر 2، 1976 ف بير لحلو، هاد لجمهورية صّحراوية كاتطّالب ب سّيادة على ݣاع صّحرا لغربية، لّي كانت مستعمرة د صّبليون، ولكن حاليّا لحكومة د لجمهورية صّحراوية كاينة ف لمنفى ف دزاير، لأمم لمتحدة وقوات حفظ سّلام شادّا واحد 20% تال 25% من لأرض ديال صحرا لغربية، و لباقي تابع ل ليدارة لمغربية.

حتال دابا، 84 دولة لّي محسوبة مع لأمم لمتحدة عتارفات ب لجمهورية لعربية صّحراوية دّيموقراطية. منهوم 44 دولة لّي "جمّدو" ولّا "سحبو" لعتيراف ديالهوم. ف واحد لوقيتة، (43.5%) من دّول لّي محسوبة مع لأمم لمتحدة عتارفو ب لجمهورية لعربية صّحراوية دّيموقراطية، 38 من دّول لّي محسوبة مع ليتيحاد ليفريقي لّي فيه 54 دولة (70%)، ؤ 18 لدولة من لمنضمة ديال تّعاون لإسلامي لّي فيه 57 دولة (32%)، ؤ 5 ديال دّول لّي محسوبة مع لجامعة ديال دّول لعربية لّي فيها 22 دولة (23%). بزاف ديال دّول لّي مامعتارفاش ب لجمهورية صّحراوية معتارفة ب جّبهة د لپوليزاريو بلّي هي لممتّل شّرعي ل سكّان ديال صّحرا لغربية، ولكن مامعتارفاش بلّي لپوليزاريو واحد لحكومة ف لمنفا د واحد دّولة عندها سّيادة.

كانت لجمهورية صّحراوية محسوبة مع ليتيحاد ليفريقي، لّي كان سميتو منظمة لوحدة لإفريقية، من 1984. لمغريب نساحب من منظمة لوحدة لإفريقية علا ود هاد البلان، حتا عاود رجع مرة اخرا ف 2017. لجمهورية صّحراوية كاتشارك ضيفة ف لإجتماعات د حركة عدم لإنحياز ولّا شّراكة لإستراتيجية لأسيوية – لإفريقية جّديدة، واخّا لمغريب كايعتارض لمشاركة ديالها.

لجامعة ديال دّول لعربية كاتأيّد "سّلامة لإقليمية ديال لمغريب"، بلا ما تزيد تحدّد بضّبط. كاين شي دول لّي كايدعمو صّحرا لغربية تكون تابعة لمغريب ؤ عندها حكم ذاتي ف لموستقبال، ؤ كاين شي دول عتارفات ب لمغربية د صّحرا ؤ فتحو قنصليات ف لعيون ؤ داخلة بحال لميريكان، لإمارات، كوط ديڤوار ؤ جزر لقمر.. الخ.

كاينين دول بحال لمكسيك، دزاير، إيران، ڤينيزويلا، ڤييطنام، نيجيريا ؤ جنوب إفريقيا، لهند كانت هي لقوة لوسطا لكبيرة لّي عتارفات ب لجمهورية صّحراوية، منين خلّاتها تحل سفارة ف نيوديلهي ف 1985. غير هو لهند "حيدات" لعتيراف ديالها ف فعام 2000.

## دّول لّي عتارفات ب لجمهورية صّحراوية
بديل=|تصغير|619x619بك|لعتيراف ديال دّول ب لجمهورية لعربية صّحراوية دّيموقراطية:
84 دولة لّي محسوبة مع لأمم لمتحدة ؤ أوسيتيا لجنوبية يا إما معتارفة دابا ب لجمهورية صّحراوية ولّا فايت ليها عتارفات بيها. منهوم 44 دولة "حبّسات" ولّا "جمّدات" ولّا "سحبات" لعتيراف ديالها (آخر وحدة كانت هي بوليفيا). بزّاف ديال دّول ف إفريقيا ؤ دّول لّي ف لجزر د لكاريبي ولّا لمحيط لهادي دارو هاد لقرارات علا ود ضّغط ؤ لعروض ديال لمغريب لقتيصادية ؤ عروض وحداخرا، واخّا جّميع بين هاد لعروض ؤ لقرارات باقي فيه نّقاش. ؤ من جهة اخرا رجّعات شي دول لّي "سحبات" ولّا "جمدات" لعتيراف ديالها من بعد، (آخر وحدا كانت هي پاناما).

نهار 9 شهر 7، 2011، جنوب سودان كانت هي آخر دولة كاتعتارف رسميا ب لجمهورية صّحراوية.

هادي ليسطة ديال ݣاع دّول لّي عتارفات ب لجمهورية لعربية صّحراوية دّيموقراطية.

## دّول لّي صوّت لبرلمان ديالها علا لعتيراف ب لجمهورية صّحراوية
بزاف د لبرلمانات ديال بزاف د دّول لّي ما معتارفاش ب لجمهورية لعربية صّحراوية دّيموقراطية، دعاو لحكومات ديالهوم باش يعتارفو بيها، لبرلمان ديال سّويد كان هو أوّل برلمان ف لإتحاد لأوروپي كايصوّت ل لعتيراف ب صّحرا لغربية ف شهر 12، 2012، ولكن لحكومة سويدية ما خداتش بيه ف لخّر، ؤ حتا لبرلمانات د شيلي ؤ لبريزيل ديكلاراو.

ؤ هادي ليسطة ديال دّول لّي لبرلمنات ديالها عتارفو ب لجمهورية لعربية صّحراوية دّيموقراطية.

## ملاحضات
__لصق_فهرس__
__فهرسة__



## مصادر

تصنيف:دول لي عندها لعتيراف محدود
تصنيف:سياسة دولية
تصنيف:مقالات فيها مصدر و 3000 بايت